section_heading: Izgled i način korištenja oružja
paragraph_text: Dužine je do 2 m, imala je samo cijev (kalibra 12,5 — 20 mm) i kundak. Punila se s prednje strane, u početku su je posluživala dva, kasnije samo jedan čovjek. Cijev prvih arkebuza bila je od bronce, a zatim od željeza. U 16. stoljeću bilo je arkebuza i s užljebljenom cijevi. Zrna su u početku bila kamena, kasnije olovna, željezna ili željezna obložena olovom ili ovnovom kožom (za arkebuze s užljebljenom cijevi).